7. ΝΟΜΟΘΕΤ. ΔΙΑΤΑΓΜΑ υπ’ αριθ.1257 της 31/31 Οκτ.1949 Περί καταργήσεως του Οργανισμού Μαθητικής Προνοίας κλπ. Άρθρ.1.-1.Ο υπό του άρθρ.1 του Ν.Δ.1872/42 ιδρυθείς Οργανισμός Μαθητικής Προνοίας καταργείται. 2.Η αποστολή και η αρμοδιότης του καταργουμένου Οργανισμού ως αύτη καθορίζεται υπό των κειμένων διατάξεων μεταβιβάζεται εις την Δ/σιν Διδακτικών Βιβλίων του Υπουργείου Θρησκευμάτων και Εθνικής Παιδείας, η δε αρμοδιότης του Συμβουλίου αυτού περιέρχεται εις τον Υπουργόν Θρησκευμάτων και Εθνικής Παιδείας. Άρθρ.2.-1.Ο παρά τη Τραπέζη της Ελλάδος υφιστάμενος λογαριασμός του Οργανισμού μαθητικής Προνοίας διατηρείται ως λογαριασμός Μαθητικής Προνοίας του Υπουργείου θρησκευμάτων και Εθν.Παιδείας και κινείται ως προς τας καταθέσεις των υποχρέων και τας αναλήψεις δι’ αποφάσεων του Υπουργού μετά γνώμην του Ανωτάτου Εκπαιδευτικού Συμβουλίου. 2.Το μέχρι τούδε παρά τη Εθνική Τραπέζη της Ελλάδος ενεργητικόν εις μετρητά του Οργανισμού Μαθητικής Προνοίας μεταφέρεται εις τον παρά τη Τραπέζη της Ελλάδος ειδικόν λογαριασμόν Μαθητικής Προνοίας του Υπουργείου Θρησκευμάτων και Εθνικής Παιδείας. Άρθρ.3.-Το δυνάμει του από 29/30.4.1946 Ν.Δ/ τος «περί ιδρύσεως Οκταταξίων Γυμνασίων» ιδρυθέν Γυμνάσιον Σαππών Ροδόπης διατηρείται και μετά την σύστασιν Γυμνασίου Δοξάτου Δράμας θεωρούμενον ως μηδέποτε καταργηθέν και εξακολουθεί λειτουργούν. Άρθρ.4.-1.Η εισφορά των ιδιωτικών σχολείων ως και των σχολικών Ταμείων εν γένει υπέρ της Μαθητικής Προνοίας ορίζεται υπό του υπουργού. 2.Πάσα διάταξις αντικειμένη εις τον παρόντα νόμον καταργείται. 3.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. (Αντί της σελ. 745) Σελ. 745(α) 208-113 Σχολική Αντίληψη 32.Κ.β.5-7 